ดาวโจนส์ปิดร่วง/น้ำมันเพิ่มขึ้น,ทองลงเล็กน้อย
หุ้นดาวโจนส์ปิดลบ 127.59 จุด หลังเฟดคงนโยบายการเงินตามคาด ด้าน ราคาน้ำมันเพิ่มขึ้น 74 เซนต์ ขณะที่ทองคำลด 10 เซนต์
29 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,930.93 จุด ลดลง 127.59 จุด หรือ -0.36% ดัชนี เอสแอนด์พี 500 ปิดที่ 4,400.64 จุด ลดลง 0.82 จุด หรือ -0.02% ดัชนี แนสแดค ปิดที่ 14,762.58 จุด เพิ่มขึ้น 102.01 จุด หรือ +0.70%ดัชนีดาวโจนส์ตลาดหุ้นนิวยอร์กปิดลบเมื่อวันที่ 28 ก.ค. หลังธนาคารกลางสหรัฐ (เฟด) มีมติคงอัตราดอกเบี้ยตามที่ตลาดคาดการณ์ไว้ ขณะที่นายเจอโรม พาวเวล ประธานเฟดกล่าวว่า เฟดยังคงอยู่ห่างไกลจากการปรับขึ้นอัตราดอกเบี้ย เมื่อพิจารณาจากภาวะเศรษฐกิจในขณะนี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกันยายน เพิ่มขึ้น 74 เซนต์ ปิดที่ 72.39 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกันยายน เพิ่มขึ้น 26 เซนต์ ปิดที่ 74.74 ดอลลาร์ต่อบาร์เรล หลังจากสหรัฐเปิดเผยตัวเลขสต็อกน้ำมันดิบและน้ำมันเบนซินที่ลดลงมากกว่าคาดในสัปดาห์ที่แล้วราคาทองคำโคเม็กซ์งวดส่งมอบเดือนสิงหาคม ลดลง 10 เซนต์ ปิดที่ 1,799.70 ดอลลาร์ต่อออนซ์